नेकपा (क्रान्तिकारी माओवादी) भित्र पनि कतिपयले पहिले एकतालाई प्राथमिकता दिने र एकतापछि नमिलेका कुरा मिलाउँदै जाने भन्ने गरेको सुनिन्छ । यो पनि एकतासम्बन्धी सही बुझाइ होइन । कार्यकर्ताको अधिक सङ्ख्या एकता आजको अनिवार्य आवश्यकता भए पनि आधारभूत वैचारिक तथा कार्यदिशागत प्रश्नमा सहमति र समझदारी बनाउने कार्यलाई प्राथमिकतामा राख्नु आवश्यक हुन्छ भन्नेमा रहेको देखिन्छ । अनुशासनका दृष्टिले यसरी व्यक्त हुनु कति उपयुक्त होला भिन्नै कुरा हो, कतिपय केन्द्रीय सदस्यहरूका फेसबुक स्टाटसमै यस्ता कुराहरू खुलेर आएका छन् । उनिहरूले नयाँ जनवादी क्रान्तिको बाटोबाट यताउता हुन नसकिने धारणा व्यक्त गरेका छन् ।
